laion/Wikipedia-Exotic huggingface dataset:
ווקסהול פירנצה

ווקסהול פירנצה (באנגלית: Vauxhall Firenza) היא מכונית קופה מתוצרת יצרנית הרכב ווקסהול מוטורס הבריטית, (חברת בת של חברת ג'נרל מוטורס), אשר יוצרה בין השנים 1970–1975. דגם ה"ווקסהול פרצה" היה פיתוח של דגם הווקסהול ויוה, אבל בתצורת "קופה". בבריטניה יוצר הדגם תחת השם "ווקסהול פירנצה", ובדרום אפריקה יוצר הדגם על ידי ג'נרל מוטורס המקומי תחת השם "שברולט פירנצה" (Chevrolet Firenza). ,, 2 דלתות 4 מושבים מנוע קדמי בדגמי "ווקסהול פירנצה: בקרת חמום ואורות אזהרה (חדשני לתקופה) בדגם "2300 Sport SL" הורכבו 7 שעוני בקרה: מד מהירות, שעון אנלוגי, טכומטר, מד לחץ שמן, מד דלק, מד טמפרטורת מים, מד טעינת סוללה תאוצה בין 0-97 קמ"ש היא 8.0 שניות (דגם מנוע 2,279 סמ"ק) בשנת 1973 יוצרה הגרסה "Droopsnoot Firenza" (הייתה ידועה גם בשם "High Performance (HP)"), עליה הורכב מנוע 2,279 סמ"ק "שברולט פירנצה" ייצרה בדרום אפריקה 100 יחידות, עליהן הורכב מנוע V8 צילינדרים, (תאוצה בין 0-100 קמ"ש היא 5.4 שניות) "ווקסהול פירנצה" "ווקסהול פירנצה" דגם "Droopsnoot" "ווקסהול פירנצה", מנוע 1,256 סמ"ק "ווקסהול פירנצה" "ווקסהול פירנצה" שנת 1976 "ווקסהול פירנצה" שנת 1972 "ווקסהול פירנצה" "ווקסהול פירנצה" מנוע 1,256 סמ"ק "ווקסהול פירנצה" "ווקסהול פירנצה" "ווקסהול פירנצה" דגם "SL" ווקסהול מוטורס ווקסהול ויוה "ווקסהול פירנצה" - תמונות מדיה וקבצים בנושא ווקסהול פירנצה בוויקישיתוף ווקסהול פירנצה, סרטון באתר יוטיוב ווקסהול פירנצה, סרטון באתר יוטיוב ווקסהול פירנצה, סרטון באתר יוטיוב ווקסהול פירנצה 1971-1972 היסטוריה hagertyinsurance.co.uk/price-guide/1972-Vauxhall-Firenza David Culshaw, Peter Horrobin, Complete Catalogue of British Cars, Macmillan, 1974, ISBN 0-33316-689-2 "ווקסהול פירנצה" - מבחן דרכים motorsportmagazine.com/archive/article/january-1975/39/road-test-vauxhall-firenza ווקסהול פירנצה מגנום 2300 (vauxhall-firenza-magnum-2300) historicdb.fia.com/car/vauxhall-firenza-magnum-2300 Andrew English, ‏Vauxhall Firenza HP Droopsnoot buying guide, The Telegraph, 23 June 2009 "שברולט פירנצה" africanmusclecars.com/index.php/chevrolet-holden-opel/chev-firenza
אליפות ישראל בשחמט 1978

אליפות ישראל בשחמט 1978 הייתה האליפות ה-14 של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. התחרות החלה ב-16 באפריל 1978 והסתיימה ב-4 במרץ 1978. האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו. רומן ג'ינג'יחאשווילי, שצבר 13 נקודות מ-15 אפשריות, זכה בתחרות.
חואנה אנריקס

חואנה אנריקס (בספרדית: Juana Enríquez;‏ 1425 - 13 בפברואר 1468), הייתה אשתו של חואן השני, מלך אראגון ואמו של פרננדו השני, מלך אראגון. חואנה נולדה בטורלובטון בשנת 1425, לפאדריקה אנריקס, רוזן מנדוסה ולמריאנה פרנאנדס דה קורדובה אי איאלה, בתם של דייגו פרנאנדס דה קורדובה, לורד באנה הראשון ואינש דה איאלה אי טולדו. באפריל 1444 התחתנה חואנה עם חואן מאראגון, אשר שלט באראגון בשם אחיו אלפונסו החמישי, מלך אראגון ששהה בממלכת נאפולי, וממנו נולדו לה שני ילדים. בשנת 1450 חזר חואן השני עצמו לשלוט ישירות על נווארה, שנשלטה עד אותה העת על ידי בנו קרלוס, נסיך ויאנה, בעידודה של אשתו השאפתנית חואנה, שביקשה להבטיח את הירושה לבנה פרננדו (אשר לעתיד יקרא פרננדו "הקתולי"). כתוצאה מכך פרצה מלחמת אזרחים אשר בה הצד החזק של האגראמונטים תמך במלך ובמלכה; והצד של הבומונטים - הקרוי של מנהיגם חואן דה בומונט - תמך במועמדותו של דון קרלוס. תושבי ההרים תמכו בנסיך ויאנה, ואילו תושבי המישורים תמכו במלך. הנסיך דון קרלוס האומלל הובס על ידי אביו באייבר בשנת 1451, ונאסר לשנתיים, שבמהלכן כתב את ספרו המפורסם "קורות נווארה" אשר מהווה מקור עיקרי לידע על התקופה. לאחר שחרורו, הוא ביקש לשווא את עזרתו של שארל השביעי, מלך צרפת וכן את עזרת דודו אלפונסו החמישי, מלך אראגון (אשר גר אז בנאפולי). ב-27 ביוני 1458 מת גיסה אלפונסו החמישי, מלך אראגון, ובעלה חואן עלה במקומו לשלטון, מלבד בממלכת נאפולי שם עלה בנו של אלפונסו פרדיננדו הראשון, מלך נאפולי לשלטון. בשנת 1460 נאסר שוב בנו קרלוס בהתעקשותה של אשתו חואנה, אך לשמע הדבר התמרדו הקטלונים והוא שוחרר והושם כמושל קטלוניה. קרלוס מת בשנת 1461 ללא בנים יורשים שיוכלו לכבוש חזרה את ממלכת נווארה; לפני מותו מינה את אחותו בלאנקה כיורשת, אך היא נאסרה עם מותו ומתה בשנת 1464. ב-13 בפברואר 1468 מתה חואנה בטרגונה מסרטן השד, ובשנת 1469 התחתן בנה פרננדו מאראגון עם איזבלה הראשונה, מלכת קסטיליה, ובכך החלו את איחוד ספרד. באפריל 1444 התחתנה חואנה עם חואן השני, מלך אראגון, ממנו נולדו לה 2 ילדים: פרננדו השני, מלך אראגון (1452–1516) חואנה מאראגון, מלכת נאפולי (1454–1517) מדיה וקבצים בנושא חואנה אנריקס בוויקישיתוף
נבחרת אורוגוואי בכדורגל חופים

הנבחרת הלאומית של אורוגוואי בכדורגל חופים מייצגת את אורוגוואי בתחרויות כדורגל חופים בינלאומיות ונמצאת בפיקוחה של התאחדות הכדורגל האורוגוואית. סגל נכון לאליפות העולם בכדורגל חופים 2019 מאמן: אורוגוואי מיגל אגירה זבאלה לא כולל את החיבור לפדרציית CONCACAF בשנים 2005 ו-2007 גביע העולם בכדורגל חופים סגנית (3): 1996, 1997, 2006 קופה אמריקה מקום שלישי (1): 2018 מונדיאליטו מקום שלישי (1): 1999 קופה לטינה אלופה (1): 2011 דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
לאונור מפורטוגל, קיסרית האימפריה הרומית הקדושה

לאונור מפורטוגל, קיסרית האימפריה הרומית הקדושה (בפורטוגזית: Leonor de Portugal, Imperatriz Romano-Germânica; ‏18 בספטמבר 1434 - 3 בספטמבר 1467), הייתה בתו של דוארטה, מלך פורטוגל, ואשתו של פרידריך השלישי, קיסר האימפריה הרומית הקדושה. לאונור נולדה בטוריז' וד'ראש ב-18 בספטמבר 1434, לדוארטה, מלך פורטוגל וללאונור מאראגון, מלכת פורטוגל, בתם של פרננדו הראשון, מלך אראגון ולאונור אורקה מקסטיליה, רוזנת אלבורקרקה. בשנת 1438 מת אביה, ואחיה אפונסו החמישי, מלך פורטוגל ירש את כס המלכות. ב-16 במרץ 1452 התחתנה לאונור ברומא עם פרידריך השלישי, קיסר האימפריה הרומית הקדושה, בנישואין שהוסדרו על ידי דודתה איזבלה מפורטוגל, דוכסית בורגונדי. הועלתה גם הצעה לחתנה עם לואי, דופן צרפת, אולם היא העדיפה את התואר קיסרית על פני התואר מלכה. לאונור ופרידריך היו שונים ומעולם לא היו מאושרים. היא הייתה אשה שאפתנית ומכוונת, שלעיתים קרובות השתתפה בתככים. פרידריך, לעומת זאת, היה אדם מפוכח וחסר השראה. תחומי העניין שלה בריקודים, הימורים וציד לא היו אהודים על פרידריך, והקשר שלהם הושפע מההבדלים ביניהם. פרידריך שלח את הפמליה הפורטוגזית העצומה של לאונור הביתה אחרי החתונה בגלל עלות החזקתם הגבוהה. בנוסף, הוא האשים אותה על שגרמה למותם של כמה מילדיהם בכך שהניחה להם לאכול מזון פורטוגזי. ב-3 בספטמבר 1467 מתה לאונור בווינר נוישטאדט, והיא נקברה במנזר הציסטרציאני בעיר. ב-16 במרץ 1452 התחתנה לאונור עם פרידריך השלישי, קיסר האימפריה הרומית הקדושה, ממנו נולדו לה 5 ילדים: כריסטוף (1455–1456). מקסימיליאן (1459–1519). הלן (1460–1462). קוניגונדה (1465–1520). יוהנס (1466–1467). מדיה וקבצים בנושא לאונור מפורטוגל, קיסרית האימפריה הרומית הקדושה בוויקישיתוף לאונור מפורטוגל, קיסרית האימפריה הרומית הקדושה, באתר "Find a Grave" (באנגלית)
יחסי גואטמלה–הודו

יחסי גואטמלה–הודו הם היחסים הדיפלומטיים שבין רפובליקת גואטמלה לבין הרפובליקה של הודו. שתי המדינות הן חברות מלאות בארגון המדינות הבלתי-מזדהות. היחסים הדיפלומטיים בין גואטמלה להודו כוננו רשמית בשנת 1972. ביוני 2007, שר המדינה לענייני חוץ, שרי אנאנד שארמה, ביקר בגואטמלה, ביקור זה הביקור הראשון של שר הודי בגואטמלה. לאחר הביקור, שתי הממשלות החליטו לפתוח את שגרירויותיהן אחת אצל השנייה. הודו פתחה את שגרירותה בגואטמלה סיטי ב-29 באפריל 2011 וגואטמלה פתחה את שגרירותה בניו דלהי ב-9 באפריל 2013. שתי המדינות הן מגדולות יצרניות התבלינים בעולם, ומשום כך קיימת תחרות אינטנסיבית בין המדינות, שמכונה בידי מומחים רבים כ"מלחמת התבלינים". הסכם בדבר הסחר ושיתוף הפעולה הכלכלי - 1981 הסכם בדבר ביטול דרישות ויזה למחזיקי דרכונים דיפלומטיים רשמיים - מאי 2015 בשנת 2016, שווי הסחורה שיוצאה מגואטמלה להודו הגיעה לסך 23.1 מיליון דולר אמריקאי והיא כללה חולצות לנשים, אגוזי מוסקט, זרעים, קפה, עץ קשה, שמן דקלים, נייר ממוחזר, גרוטאות ברזל אלומיניום ופסולת, מעגלים משולבים, שוקולד ועוד. באותה השנה, שווי הסחורה שיוצאה מהודו לגואטמלה הגיעה לסך 281 מיליון דולר אמריקאי והיא כללה אופנועים, מכוניות, משאיות, תרופות, בגדי כותנה, אגוזים, גלגלי גומי, מוצרי פלסטיק, פלפל, תבלינים ועוד. בשנת 2015, שווי הסחורה שיוצאה מגואטמלה להודו הגיעה לסך 12.7 מיליון דולר אמריקאי והיא כללה אפר, נייר ממוחזר, מקליטי וידאו, זרעים, מקררים, אגוזי מוסקט, בגדים משומשים, חולצות ועוד. באותה השנה, שווי הסחורה שיוצאה מהודו לגואטמלה הגיעה לסך 291 מיליון דולר אמריקאי והיא כללה אופנועים, מכוניות, בגדי כותנה, תרופות, וזלין ועוד. הודו מיוצגת בגואטמלה על ידי שגרירות שהיא מחזיקה בגואטמלה סיטי. בירת המדינה. גואטמלה מיוצגת בהודו על ידי קונסוליה כללית במומבאי וכן על ידי שגרירות שהיא מחזיקה בניו דלהי, בירת המדינה. מדיה וקבצים בנושא יחסי גואטמלה–הודו בוויקישיתוף יחסי גואטמלה-הודו, באתר משרד החוץ ההודי (באנגלית) Latest Commodities News,Commodities Market News,News Commodities India,Commodity News,Commodity Prices,Share/Stock Market News,Business News, www.commodityonline.com Hrithik wrangle may scar India's cardamom bottom line, expressindia.indianexpress.com (ארכיון) Products that India imports from Guatemala (2016), The Observatory of Economic Complexity (באנגלית) (ארכיון) Products that India exports to Guatemala (2016), The Observatory of Economic Complexity (באנגלית) (ארכיון) Products that India imports from Guatemala (2015), The Observatory of Economic Complexity (באנגלית) (ארכיון) Products that India exports to Guatemala (2015), The Observatory of Economic Complexity (באנגלית) (ארכיון) EMBASSY OF INDIA IN GUATEMALA CITY, GUATEMALA CONSULATE OF GUATEMALA IN MUMBAI, INDIA EMBASSY OF GUATEMALA IN NEW DELHI, INDIA
אליפות ישראל בשחמט 1984

אליפות ישראל בשחמט 1984 הייתה האליפות ה-17 של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו. אלון גרינפלד, שצבר 11.5 נקודות מ-15 אפשריות, זכה בתחרות.
מפגש השייח'

מפגש השייח' היא רשת מאפיות וקונדיטוריה בירושלים. הרשת נוסדה בשנת 1990 על ידי שי נאור. המאפייה מוכרת מגוון מאפים הנאפים באמצעות טאבון אבן מיוחד ובהם פיתות, בייגלה, פיצות, טוסטים וסמבוסק. מקור השם "מפגש השייח'" הוא בכיכר בעיר העתיקה[דרושה הבהרה] בירושלים שהיה מקום מפגש בקרב בני הנוער בשנות ה-80 בימי שישי בשם "אצל השייח'" שהיה בבעלות ערבית. לאחר פרוץ האינתיפאדה הראשונה ובמיוחד בזמן ההאינתיפאדה השנייה שחלקה הגדול לווה באירועים ביטחוניים בעיר ובמיוחד בעיר העתיקה בירושלים, לא ניתן היה להגיע למקום זה. בשנת 1990 פתח שי נאור את המאפייה באזור התעשייה תלפיות, שהכיל גם מועדוני בילוי ירושלמיים והמפורסם שבהם – האומן 17, מה שמשך את בני הנוער להיפגש במקום ולאכול. המאפייה המקורית הוקמה ברחוב צרת בתלפיות וב-2003 הועתק הסניף לרחוב האומן, והתרחב להיות קונדיטוריה עם מאפים מתוקים. לאחר מכן מכר נאור זיכיונות והתרחב בירושלים וסביבתה (מבשרת ציון, מעלה אדומים ועוד), וב-2008 אף נפתח סניף ראשון מחוץ לסביבת ירושלים בטיילת שבאילת, לשם עבר נאור עם משפחתו על מנת לעסוק בנדל"ן, אך סניף זה נסגר לאחר כ-10 שנות פעילות. נכון ל-2023, למאפייה סך הכל 9 סניפים. אתר האינטרנט הרשמי של מפגש השייח' מפגש השייח' - כולם בירושלים מכירים..., ראיון באתר יוטיוב יפעת ראובן, בעלי 'מפגש השייח': "לא ברחתי", באתר mynet‏ ירושלים, 28 ביולי 2008 מגזין, ‏ירושלים של תושב: 7 מקומות שהירושלמים אוהבים, באתר ‏מאקו‏, 20 במאי 2012 יעל פרידסון, ליאון וברקת מציגים: "מלחמת הסמבוסק", באתר nrg‏, 13 באוקטובר 2013 ינון מגל‏, המועמד לראשות ירושלים לא מכיר את ירושלים?, באתר וואלה, 10 באוקטובר 2013 אילת נגב, פרק ד': פנינים אותנטיות בירושלים, באתר ynet, 21 בפברואר 2002 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפגש השייח'".
אל-חוכם א-שרעי א-תכליפי

אַלחֻכֻּם א-שַרְעִי א-תַכְּלִיפִי (תרגום לעברית: פסיקות ההלכה המחייבות) הם בתורת המשפט האסלאמי: נאום אללה, שהמעשים של המחויבים קשורים בהם, כציווי או בחירה. נאום אללה הפסוקים או המסורות המעשים של המחויבים קשורים במילת אללה הכוונה שזה אשר מוסר את הצווים לכל מה שקשור במעשים של המחויבים. המחויבים צורת הרבים של מחויב, והוא המוסלמי בעל הבגרות השכלית. ציווי הכוונה לציווי על מימוש או ציווי על איסור. בחירה הכוונה כי המוסלמי בוחר אם יעשה את המעשה או שימנע מעשייתו, והוא חופשי בבחירתו. אנו מסיקים שסוגי החקיקה האסלאמית הם חמישה והם:  חובת הביצוע (אל-וואג'יב) – דינו שעושהו יתוגמל מאללה ויוענש זה שלא עושה אותו (למשל חמש תפילות החובה, צום הרמדאן). האסור (אל-חראם) – האסור באופן מוחלט, ודינו שעוזבו מתוגמל מאללה, ועושה מוענש על ידי אללה (שתיית אלכוהול, זנות, אי-כיבוד הורים)  המועדף (מוסתחבּ או מנדובּ) – מה שהתבקשו המוסלמים לעשות, ועוזבו אינו מוענש, אך עושהו כן מתוגמל מאללה (למשל ההתקלחות לפני תפילת הצהריים ביום שישי, או תפילת "א-דוחא") הלא רצוי (המכּרוה) – מה שאללה אינו אוהב אותו. דינו של מי שעוזבו מתוגמל מאללה, ומי שעושהו אינו מוענש (כמו תספורת חלק משיער הראש והשארת חלק אחר)  המותר (אל-מֻבּאח) – דבר שזכות הבחירה ניתנת בו לאדם. דברים שאין העושה מתוגמל או מוענש, ואין העוזב את המעשה מתוגמל או מוענש. כמו משחקי כדורגל או שתיית מיץ תפוזים. אם המוסלמי יעשה את המעשה המותר בכוונה לקבל גמול מאללה, אללה יתגמל אותו על כך. הפרוגרמה הבאה מסכמת את דיני המוסלמי הבוגר: Ghazzālī, 1058-1111., Al-Ghazzali on knowing yourself and God, Chicago, IL: Distr. by KAZI Publications, 2002 Ghazzālī, 1058-1111., The beginning of guidance : the Imam and proof of Islam : complete Arabic text with facing English translation, 2nd rev. ed, London: White Thread Press, 2010 Ghazzālī, 1058-1111., Mukhtaṣar Iḥyāʼ ʻulūm al-dīn : the Iḥyāʼ ʻulūm ad-dīn as abridged by himself, 2013, Nikosia, Cyprus: Spohr Maghnīsāwī, Aḥmad ibn Muḥammad, -1591 or 1592., Imam Abu Hanifa's al-Fiqh al-akbar explained, First edition, Santa Barbara, California, USA: White Thread Press, 2007 Yusuf, Hamza., Purification of the heart : signs, symptoms and cures of the spiritual diseases of the heart, Sandala, 2012 Ibn Badawī, ʻAbd al-ʻAẓīm., The Concise presentation of the fiqh of the Sunnah and the Noble Book, 1s ed, Riyadh: International Islamic Publishing House, 2007
תימום

תַיַמוּם (בערבית: تيمم) הוא מונח בשריעה (דין "ההלכה האסלאמית") המציין היטהרות באמצעות עפר או חול – בניגוד לוודוא שהיא טהרה במים. תימום נעשה על ידי העברת העפר הנקי על הפנים ועל הידיים מתוך כוונה להיטהר. התימום נסמך על הנאמר בקוראן (סורה 5 (סורת אל-מאאידה), פסוק 6): "חפשו עפר נקי, ומשכו בו את הפנים בכפיכם, ושפשפו את ידיכם בעפר עד מרפקיכם". לפי חוקי הטהרה באסלאם, הטהרה המועדפת היא במים. עם זאת, קיימים תנאים שבהם לפי האמונה הנהוגה בקרב האסלאם מתירה במקום זאת לבצע תימום: אובדן מים או אי-הימצאם של מים. נחיצותם של המים הקיימים לשתייה. חוסר-יכולת להשתמש במים (למשל, בשל מחלה). מרחק גדול מדי ממים (יותר מ-2.5 קילומטר). טמפרטורת מים נמוכה המונעת רחצה, והעדר אמצעי לחמם אותם. על המבצע תימום לדאוג לפי האמונה הנהוגה בקרב האסלאם לתנאים הבאים: עליו לוודא את זמן תחילת התפילה. לנסות בכנות למצוא מים. לדאוג שהעפר המיועד לתימום יהיה נקי. להסיר תחילה את הטומאה. להתאמץ לזהות את כיוון הקיבלה לפני התימום. ביצוע תימום דורש לפי האמונה הנהוגה בקרב האסלאם את הפעולות הבאות, לפי הסדר: כוונה. הכאת כפות הידיים על העפר הנקי והעברתן על הפנים. הכאת כפות הידיים שנית על העפר הנקי והעברתן על הידיים עד המרפקים. פעולות נוספות, שהנן אפשריות אך אינן הכרחיות לביצוע התימום: פעולות הנכללות בתהליך הוודוא, כגון אמירת "בִּסְמִלָה" (בסמאללה; בִּסם אללּה), התחלה בצד ימין, וסיום באמירת השהאדה (ה"עדות"). פריסת האצבעות בזמן הכאת העפר בכפות הידיים. המעטה והפחתה של העפר שנצבר על הידיים, ואפשר גם לנשוף עליהן. פעולת הטהרה באמצעות עפר עלולה להתבטל לפי האמונה הנהוגה בקרב האסלאם בנסיבות הבאות: כל מה שמבטל את הוודוא מבטל את התימום. הגעת המים והימצאותם לאחר שהם לא היו בנמצא. היכולת להשתמש במים, כמו מי שהיה חולה והבריא. עזיבת האסלאם. טומאה וטהרה (אסלאם) חראם ג'ונוב נג'יס אל-פאחשה וודוא מדיה וקבצים בנושא תימום בוויקישיתוף Mubārakfūrī, Ṣafī al-Raḥmān., Ar-Raheeq Al-Mak̲h̲tūm = the sealed nectar: biography of the noble prophet, Rev. ed, Riyadh, Saudi Arabia: Dar-us-Salam, 2002 Ibn Qudāmah, Muwaffaq al-Dīn ʻAbd Allāh ibn Aḥmad, 1147-1223., ابن قدامة المقدسي، أحمد بن عبد الرحمن., Fiqh of worship: commentary on ʻUmdat al-fiqh (the reliable source of fiqh), 1st ed, Riyadh: International Islamic Publishing House, 2011 Tarsin, Asad., Being Muslim: a practical guide, [United States]: Sandala Inc. Umar, Mustafa,, How to pray: a step-by-step guide to prayer in Islam, First edition, [California?]: (unidentified) Ali, Muhammad, 1875 December-1951., The Muslim prayer-book, 5th ed, Columbus, Ohio: Ahmadiyyah Anjuman Ishāʻat Islam- Lahore U.S.A, 1998
קראטה באולימפיאדת הנוער בואנוס איירס (2018)

טורנירי הקראטה באולימפיאדת הנוער בואנוס איירס (2018) התקיימו בפארק הספורט של רוקה בין התאריכים 17 באוקטובר עד ה-18 באוקטובר 2018. התחרויות הורכבו משלושה טורנירים לנערים ושלושה טורנירים לנערות, שבכל אחת מהן השתתפו שמונה לוחמי קראטה, ובסך הכל 48 לוחמי קראטה. ההעפלה לטורנירים היא אישית והמכסה ניתנת ללוחמים עצמם ולא לוועד האולימפי המקומי. הלוחמים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הלוחמים להיות בעלי אזרחות של המדינה אותה הם מייצגים. בנוסף, הלוחמים נדרשים להיות בני 16 עד 18, בזמן המשחקים (תאריך הלידה בין ה-1 בינואר 2001 ל-29 ביוני 2002). הוועד האולימפי הבינלאומי והפדרציה העולמית לקראטה סיכמו כי מספר הלוחמים בכל קטגוריית משקל יהיה שמונה. כל מדינה תוכל לשלוח עד שישה נציגים להתחרות בענף, שלושה נציגים מכל מגדר ונציג אחד לקטגוריית משקל. 2 המכסות הראשונות לכל קטגוריית משקל ייקבעו בהתאם לדירוג העולמי כפי שפורסם ב-1 ביוני 2018. אם לצורך הטורניר האולימפי אוחדו שתי קטגוריות משקל, המכסה תוקצה למדורג הגבוה ביותר. אחרת היא תוקצה לשני המקומות הראשונים. 2 מכסות נוספות עבור כל קטגוריית משקל נקבעו בטורניר העפלה שהתקיים ב-29 ביוני 2018 באומאג, קרואטיה. 2 מכסות נוספות עבור כל קטגוריית משקל ייקבעו למחרת בשלב השני של טורניר העפלה. יתר המכסות יחולקו קודם כל לטובת יצירת ייצוג יבשתי בטורנירים לאחר חלוקת ההקצאות שפורטה בפסקה הקודמת. מכסה אחת תחולק למדורג הגבוה ביותר בדירוג העולמי כפי שפורסם ב-1 ביוני 2018 מבין כל קטגוריות המשקל ליבשת שטרם זכתה במכסת ייצוג בהתאם לדר העדיפות הבא: אוקיאניה, אפריקה, אמריקה, אסיה ואירופה. ההקצאות המוקצות למדינה המארחת ולהקצאה העולמית אינן באות לידי ביטוי בבדיקה האם כלל היבשות זוכות לייצוג בטורניר. אם לא יהיה צורך להקצאות את המכסות לטובת ייצוג יבשתי הולם, ההקצאות יחולקו למדורגים הגובהים ביותר בדירוג העולמי כפי שפורסם ב-1 ביוני 2018 עד שיישארו 2 מכסות שלא הוקצו בכל קטוגריית משקל. שתי המכסות האחרונות מוקצות להקצאה עולמית. המדינה המארחת, ארגנטינה, זכאית לשתי מכסות לכל מגדר. אם המדינה המארחת תעפיל לטורניר באמצעות אחד ממסלולי העפלה שתוארו בסעיפים הקודמים, מכסת המדינה המארחת שלה תקוצץ למול אותה הקצאה. באופן הזה, אם יוקצו לארגנטינה מכסה אחת היא תהיה זכאית למכסת אחד השמורה למדינה המאחרת, ואם יוקצו לה שתי מכסות היא לא תהיה זכאית למכסות עבור המדינה המארחת. כל הזמנים הם לפי הזמן המקומי (UTC-3) מדיה וקבצים בנושא קראטה באולימפיאדת הנוער בואנוס איירס בוויקישיתוף הוועד האולימפי הבינלאומי והפדרציה העולמית לקראטה (20 בדצמבר 2017). "Qualification System – Youth Olympic Games Buenos Aires 2018 - Karate" (PDF) (באנגלית). אורכב מ-המקור (PDF) ב-2018-10-04. נבדק ב-22 ביוני 2018. {{cite web}}: (עזרה)
אליפות ישראל בשחמט 1986

אליפות ישראל בשחמט 1986 הייתה האליפות ה-18 של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. האליפות התקיימה בשיטת ליגה שכללה משחק בודד בין המשתתפים. עבור ניצחון הוענקה נקודה וחצי נקודה הוענקה עבור תוצאת תיקו. נתן בירנבוים, שצבר 11 נקודות מ-15 אפשריות, זכה בתחרות בפעם השנייה בקריירה.
וילהלם השלישי, רוזן תורינגיה

וילהלם השלישי, רוזן תורינגיה (בגרמנית: Wilhelm III. der Tapfere von Sachsen; ‏ 30 באפריל 1425 - 17 בספטמבר 1482), היה מרקיז מייסן בין השנים 1445–1464, ורוזן תורינגיה בין השנים 1445–1482. וילהלם נולד בדרזדן ב-30 באפריל 1425, לפרידריך הראשון, הנסיך הבוחר מסקסוניה וקתרינה מבראונשווייג-לינבורג בתם של היינריך המתון, דוכס בראונשווייג-לינבורג וסופיה מפומרניה-וולגשט. בשנת 1428 מת אביו פרידריך הראשון, הנסיך הבוחר מסקסוניה, ואחיו פרידריך השני, הנסיך הבוחר מסקסוניה עלה לשלטון במקומו, יחד עם וילהלם ואחיו זיגיסמונד מסקסוניה והיינריך מסקסוניה. לאחר מותו של היינריך בשנת 1435 ומינויו של זיגיסמונד בשנת 1440 לבישוף וירצבורג, חילקו ביניהם פרידריך ווילהלם את הנחלות בשנת 1445, פרידריך קיבל את נסיכות הבוחר מסקסוניה, ואילו וילהלם קיבל את רוזנות תורינגיה. ב-2 ביוני 1446 התחתן וילהלם עם אנה מאוסטריה, רוזנת תורינגיה, בתם של אלברכט השני, קיסר האימפריה הרומית הקדושה ואליזבת מלוקסמבורג, ממנה נולדו לו שתי בנות. סכסוכים על החלוקה הובילו בשנת 1446 למלחמת האחים הסקסונית, שהסתיימה בשנת 1451 בשלום נוימבורג. בשנת 1459 חתמו פרידריך ווילהלם על אמנת אגר יחד עם גאורגה פודבראדי, מלך בוהמיה, ובה סוכמו הגבולות בין בוהמיה לסקסוניה בשיא הרי ההארץ ובאמצע נהר האלבה, ואלו הגבולות עד ימינו בין צ'כיה לגרמניה. ב-7 בספטמבר 1464 מת וילהלם בויימאר, ומכיוון שהיו לו רק בנות, ירשו את נחלותיו אחייניו ארנסט, הנסיך הבוחר מסקסוניה ואלברכט השלישי, דוכס סקסוניה. בשנת 1485 פוצלה הנחלה בין האחים; ארנסט קיבל את החלק המערבי (תורינגיה), ואילו אלברכט קיבל את החלק המזרחי (סקסוניה). ב-2 ביוני 1446 התחתן וילהלם עם אנה מאוסטריה, רוזנת תורינגיה, בתם של אלברכט השני, קיסר האימפריה הרומית הקדושה ואליזבת מלוקסמבורג, ממנה נולדו לו שתי בנות: מרגרטה מתורינגיה (1449–1501), התחתנה עם יוהאן השני, הנסיך הבוחר מברנדנבורג קתרינה מתורינגיה (1451–1534), התחתנה עם היינריך הצעיר, דוכס מינסטרברג מדיה וקבצים בנושא וילהלם השלישי, רוזן תורינגיה בוויקישיתוף
כאן ועכשיו

האם התכוונתם ל... כאן ועכשיו (סדרת טלוויזיה אמריקאית) – סדרת טלוויזיה של HBO כאן ועכשיו (סדרת טלוויזיה ישראלית) – סדרת טלוויזיה של ערוץ 1 כאן ועכשיו (סרט) – סרט קולנוע ישראלי המועמד לשלושה פרסי אופיר כאן חדשות או כאן רשת ב' - חטיבת החדשות של "כאן" או תחנת הרדיו "כאן ב'" במסגרת התאגיד הנושאת את הסלוגן "כאן ועכשיו"
אלפונסו, נסיך אסטוריאס

אלפונסו, נסיך אסטוריאס (בספרדית: Alfonso de Castilla‏; 17 בנובמבר 1453 - 5 ביולי 1468), היה אחיה של איזבלה הראשונה, מלכת קסטיליה, והטוען לכתר ממלכת קסטיליה. אלפונסו נולד ב-17 בנובמבר 1453 בטורד'סילאס, לחואן השני, מלך קסטיליה ולאיזבלה מפורטוגל, מלכת קסטיליה, בתם של ז'ואאו, מושל פורטוגל ואיזבל מבארסלוש. לאחר מות אביו חואן השני, מלך קסטיליה בשנת 1454, ירש אחיו הגדול אנריקה הרביעי, מלך קסטיליה את המלוכה הקסטיליאנית וגירש את אלפונסו, אמו ואחותו איזבלה מהממלכה. בשל השמועות שהתפרסמו על כך שחואנה, נסיכת קסטיליה אינה בתו של אנריקה הרביעי, אלא של מאהבה של אשתו - בלטראן דה לה קואבה, מרדו האצילים הקסטיליאניים באנריקה הרביעי, ובשנת 1464 המליכו את אלפונסו כאלפונסו השנים עשר, מלך קסטיליה. אלפונסו החל בחלוקת תארים ונחלות לתומכיו, ובעקבות כך פרצה מלחמת אזרחים בקסטיליה. ב-5 ביולי 1468 מת אלפונסו במפתיע בקרדניוסה, ולמרות השמועות על כך שהורעל בידי אויביו, נראה כי מת כתוצאה ממחלה. לאחר מותו השלימה אחותו איזבלה עם אחיהם אנריקה הרביעי, ובתמורה הוא הכיר בה כיורשת העצר שלו. בשנת 1474 מת אנריקה, ובעקבות כך עלתה איזבלה לשלטון והחלה באיחוד ספרד. מדיה וקבצים בנושא אלפונסו, נסיך אסטוריאס בוויקישיתוף אלפונסו, נסיך אסטוריאס, באתר "Find a Grave" (באנגלית)
ולדימיר גורילי

ולדימיר איוואנוביץ' גורילי (באוקראינית: Володимир Іванович Горілий)‏ (נולד ב 11 באוקטובר 1965 בעיירה צ'רניהיבקה שבמחוז זפוריז'יה) הוא כדורגלן עבר אוקראיני ששיחק בעמדת המגן בדינמו קייב, דניפרו דנפרופטרובסק ובנבחרת אוקראינה. לאחר פרישתו ממשחק פעיל עבר לאימון קבוצות כדורגל. גורילי למד בפנימיה לספורטאים. באחד המשחקים ראה אותו צייד הכישרונות של קבוצת טבריה סימפרופול והזמין אותו למבחנים בקבוצה. בשנת 1982, בהיותו בן 17, עלה גורילי לסגל הקבוצה הבוגרת של המועדון טבריה סימפרופול (ששיחקה אז בליגה הסובייטית הראשונה). לאחר עונה אחת - עבר לקבוצת הצמרת הסובייטית דינמו קייב. גורילי שיחק בשורות דינמו במשך 6 שנים, במהלכן זכה עם הקבוצה ב-2 אליפויות ובשני גביעי ברית המועצות. בשנת 1990, בעקבות הסכסוך שפרץ בינו לבין המאמן החדש של דינמו, עבר גורילי לקבוצת זניט לנינגרד. הוא לא הצליח לבסס את מקומו בהרכב הפותח של זניט ולאחר חצי עונה שב לאוקראינה. הוא הצטרף אל שורות קבוצת דניפרו דניפרופטרובסק ושיחק בה עד לסיום קריירת השחקן שלו ב-1996 - למעט עונת 1992/1993. באותה העונה הוא חתם על חוזה בקבוצת הפועל חיפה. גורילי בא לחיפה בעקבות חברו למשחק בדניפרו ואדים טישנקו. לאחר עונה אחת במדי הפועל החליט גורילי לחזור לאוקראינה ואילו טישנקו נשאר לשחק עונה נוספת. בתקופת ברית המועצות שיחק גורילי בנבחרת הנוער של ברית המועצות ובנבחרת הצעירה שלה. בנבחרת אוקראינה העצמאית שיחק גורילי 3 משחקים. כולם בשנת 1995 במסגרת מוקדמות יורו 1996 בשנת 2002 הצטרף גורילי לצוות המאמנים של קבוצת דניפרו דנפרופטרובסק והיה לעוזר המאמן של הקבוצה, בהמשך אימן את קבוצת המילואים של המועדון. בשנים 2013-2014 אימן את נבחרת אוקראינה עד גיל 20. בשנת 2017 מונה למאמנה של קבוצת ניבה ויניצה מהליגה האוקראינית השנייה. הוא תפקד תקופה קצרה כמאמן הקבוצה ופוטר על ידי ההנהלה. אליפות ברית המועצות : 1985, 1986 הגביע הסובייטי: 1985, 1987 ולדימיר גורילי, באתר Transfermarkt ולדימיר גורילי, באתר National Football Teams ולדימיר גורילי, באתר FootballDatabase.eu פרופיל המאמן, באתר Transfermarkt